
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 301 

26 Μαρτίου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


2324.13/1/98 

Κύρωση Συλλογικής Σύμβασης Πληρωμάτων Ρυμουλκών 
Λιμένων Εσωτερικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παρ. 1 και δτουΑ.Ν. 3276/44 
«περί Συλλογικών Συ μβάσεων εν τη ναυτική εργασία» όπως έ¬ 
χει τροποποιηθεί και ισχύει σήμερα. 

2. Το αριθ. 70/9-2-98 έγγραφο της Πανελλήνιας Ένωσης 
Πληρωμάτων Ρυμουλκών και Ναυαγοσωστικών με το οποίο 
υποβλήθηκε για κύρωση η από 9-2-98 Συλλογική Σύμβαση 
Εργασίας Πληρωμάτων Ρυμουλκών. 

3. Το γεγονός ότι από τις διατάξεις της Απόφασης αυτής 
δεν προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Την κύρωση της Συλλογικής Συμβάσεως Εργασίας Πλη¬ 
ρωμάτων Ρυμουλκών Λιμένων εσωτερικού, το κείμενο της ο¬ 
ποίας υπογράφηκε στις 9-2-98 από τους νόμιμους εκπροσώ¬ 
πους της Ένωσης Πλοιοκτητών Ρυμουλκών και Ναυαγοσω¬ 
στικών πλοίων και της Πανελλήνιας Ένωσης Πληρωμάτων 
Ρυμουλκών και Ναυαγοσωστικών. 

2. Η ισχύς της Συλλογικής Συμβάσεως η οποία κυρώνεται 
με την Απόφαση αυτή αρχίζει από την 1 η Ιανουάριου 1998 και 
λήγει την 31η Δεκεμβρίου 1998, θα εξακολουθήσει δε να ι¬ 
σχύει για ένα ακόμη χρόνο εάν δεν καταγγελθεί είτε από την 
Ενωση Πλοιοκτητών Ρ/Κ και Ν/Γπλοίων, είτε απάτην Πανελ¬ 
λήνια Ενωση Πληρωμάτων Ρ/Κ και Ν/Γ. 

3. Η παρούσα με το κείμενο της κυρούμενης Συλλογικής 
Συμβάσεως να δημοσιευθούν στην Εφημερίδα της Κυβερνή- 
σεως. 

Πειραιάς, 9 Μαρτίου 1998 

Ο ΥΠΟΥΡΓΟΣ 

ΣΤ, ΣΟΥΜΑΚΗΣ 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΗΡΩΜΑΤΩΝ 
ΡΥΜΟΥΛΚΩΝ 

Στον Πειραιά σήμερα την 9ην Φεβρουάριου 1998, οι κάτω¬ 
θι αναφερόμενοι: 

1) ΝΙΚΟΛΑΟΣ Α. ΤΣΑΒΛΙΡΗΣ και ΣΠΥΡΙΔΩΝ ΠΛΥΤΖΑΝΟ- 
ΠΟΥΛΟΣ, Πρόεδρος και Γενικός Γραμματέας αντίστοιχα, νό¬ 
μιμοι εκπρόσωποι της ΕΝΩΣΗΣ ΠΛΟΙΟΚΤΗΤΩΝ ΡΥΜΟΥΛ¬ 
ΚΩΝ ΚΑΙ ΝΑΥΑΓΟΣΩΣΤΙΚΩΝ ΠΛΟΙΩΝ και 2) ΙΩΑΝΝΗΣ I. 
ΧΡΙΣΤΟΦΟΡΑΚΗΣ και ΠΑΝΑΓΙΩΤΗΣ Ν. ΜΠΕΡΔΟΣ Πρόε¬ 
δρος και Γ ενικός Γ ραμματέας αντίστοιχα, νόμιμοι εκπρόσω¬ 


ποι του Επαγγελματικού Ναυτεργστικού Σωματείου της “ΠΑ- 
ΝΕΛΛΗΝΙΑΣ ΕΝΩΣΗΣ ΠΛΗΡΩΜΑΤΩΝ ΡΥΜΟΥΛΚΩΝ ΚΑΙ 
ΝΑΥΑΓΟΣΩΣΤΙΚΩΝ", ειδικά προς τούτο άπαντες εξουσιοδο¬ 
τημένοι, συνεφώνησαν τα ακόλουθα ως προς τους όρους και 
τις αμοιβές των πληρωμάτων Ρυμουλκών. 

Άρθρο Ιον 
ΜΙΣΘΟΣ 

1) Το μισθολόγιο των πληρωμάτων των πόσης φύσεως Ελ¬ 
ληνικών Ρυμουλκών των ιδιωτικών επιχειρήσεων, καθορίζε¬ 
ται ως κατωτέρω: 

1. ΚΥΒΕΡΝΗΤΗΣ_296.822 δοχ. 

2. ΜΗΧΑΝΙΚΟΣ_295.088 δρχ. 

3. ΥΦ. ΜΗΧΑΝΙΚΟΣ_251.489 δοχ. 

4. ΝΑΥΚΛΗΡΟΣ_251.489 δρχ. 

5. ΝΑΥΤΗΣ_231.525 δρχ. 

6. ΛΙΠΑΝΤΗΣ_234.844 δρχ. 

7. ΘΕΡΜΑΣΤΗΣ_234.844 δρχ. 

8. ΝΑΥΤΟΠΑΙΣ_138.307 δοχ. 

Εις το ανωτέρω μισθολόγιο, έχει ενσωματωθεί το εκ 5% επί 
του βασικού μισθού, επίδομα πολυετούς υπηρεσίας, το προ- 
βλεπόμενοεκτου άρθρου 2 της Συλλογικής Συμβάσεως της υ- 
πογραφείσηςτην 14-3-1990, το οποίο εφεξής καταργείται. 

Μελλοντική αναβίωση του επιδόματος τούτου ή συμφωνία 
προς παροχή παρεμφερούς επιδόματος συνδεόμενου με τον 
χρόνο υπηρεσίας, θα συνεπάγεται αντίστοιχη μείωση του μι¬ 
σθολογίου κατά το ποσό του επιδόματος. 

2) Οι εργοδότες αναλαμβάνουν την υποχρέωση: 

α) Να χορηγούν στα μέλη του πληρώματος των Ρυμουλκών 
τους, βεβαιώσεις που να πιστοποιούν, ότι οι αποδοχές τους 
προέρχονται από δραχμοποίηση ελευθέρου συναλλάγματος 
που εκχώρησαν σε αυτούς (τους εργοδότες) οι διαχειριστές 
των πλοιοκτητών ή οι πράκτορες των πλοίων που εξυπηρέτη¬ 
σαν κατά το διάστημα που καλύπτει η χορηγούμενη βεβαίωση. 

β) Ναπροβαΐνουν στην αντίστοιχη με τις αποδοχές τους εκ¬ 
χώρηση συναλλάγματος στους ενδιαφερομένους ναυτικούς 
τους. 

Αυτονόητο είναι ότι η εκχώρηση θα γίνει εφ' όσον υφίστα- 
ται λογαριασμός ελευθέρου συναλλάγματος στην Τράπεζα 
της Ελλάδος από την παραπάνω πηγή. 

3) Το ημερομίσθιο για τον υπολογισμό της άδειας, του δώ¬ 
ρου, μισθοδοσία κάτω του μηνάς, της αποζημίωσης και για 
κάθε άλλη περίπτωση πο υ προβλέπεται από τη παρούσα Σ.Σ., 
καθορίζεται στο ι/25του βασικού μισθού. 

Άρθρο 2ον 
ΕΠΙΔΟΜΑΤΑ 

Τα πληρώματα των Ρυμουλκών δικαιούνται επιδόματα κα¬ 
τά μήνα, ως κατωτέρω: 

1. Επίδομα φθοράς ιματισμού που ορίζεται σε οκτώ χιλιά¬ 
δες επτακόσιες δέκα οκτώ (8.718) δραχμέςτο μήνα γιατους 
καπετάνιους και τους μηχανικούς και σε εννέα χιλιάδες ο¬ 
γδόντα (9.080) δραχμές αντίστοιχα για τα υπόλοιπα μέλη του 
πληρώματος. 

2. Επίδομα μερικής τροφοδοσίας που ορίζεται σε δέκα έξι χι¬ 
λιάδες τριακόσιες εβδομήντα μία (16.371) δραχμές το μήνα για 
τους καπετάνιους και τους μηχανικούς και σε δέκα επτά χιλιά¬ 
δες εκατόν εξήντα εννέα {17.169) δραχμές αντίστοιχα για τα υ¬ 
πόλοιπα μέλη του πληρώματος, εργαζομένους στην περιοχή 
λιμένος Πειραιώς και Θεσσαλονίκης κατ' άτομο. 

3. Ειδικό επίδομα σε δύο χιλιάδες εξακόσιες εξήντα εννέα 
(2.669) δραχμές το μήνα για τους καπετάνιους και τους μηχα¬ 
νικούς και σε δύο χιλιάδες επτακόσιες σαράντα δύο (2.742) 
δραχμές αντίστοιχα για τα υπόλοιπα μέλη του πληρώματος. 

4. - Ειδικά για τον Καπετάνιο και Μηχανικό, εκτός όλων των 
άλλων αμοιβών που προβλέπονται για όλο το πλήρωμα από 
την παρούσα Συλλογική Σύμβαση, χορηγείται από 1-1-1998 
επί πλέον και επίδομα θέσεως και ευθύνης εκ δραχμών δέκα 
χιλιάδων (10.000) το μήνα και θα λαμβάνει όπως τα άλλα επι¬ 
δόματα, την αναλογία των αυξήσεων, της συμφωνηθείσης 
εις βασικούς μισθούς. 

Τα ανωτέρω επιδόματα πληντου ιματισμού και του ειδικού 
επιδόματος, θα καταβάλλονται και στα δώρα, άδειες, ασθέ¬ 
νεια ή ατύχημα. 

Άρθρο 3ον 

ΟΡΟΙ ΠΑΡΟΧΗΣ ΕΡΓΑΣΙΑΣ 

1. Καθημερινή εργασία: 

α) Τα πληρώματα των Ρυμουλκών θα εργάζονται επί οκτώ 
(8) συνεχείς ώρες την ημέρα σε βάρδιες από Δευτέρα μέχρι 
Παρασκευής, του Σαββάτου και της Κυριακής θεωρουμένων 
ως ημερών αργίας. 

β) Σε περίπτωση περισσοτέρωντης μίας βαρδιώνή αλλαγή 
των βαρδιών κάθε εβδομάδα, συμπεριλαμβανομένων και του 
Σαββάτου και της Κυριακής, είναι υποχρεωτική, ώστε να γί¬ 
νεται δίκαιη κατανομή ημερήσιας και νυκτερινής εργασίας. 

γ) Οι πλοιοκτήτες των Ρυμουλκών δικαιούνται να προσλαμ¬ 
βάνουν για εργασία σε κάθε Ρυμουλκό τους μία ή δύο ή τρεις 
βάρδιες πληρώματος ανάλογα με τις εκάστοτε ανάγκες τους. 

Οι ώρες εργασίας της κάθε βάρδιας υποχρεωτικά θα κα¬ 
θορίζονται από αρχής της εβδομάδος ημέρας Δευτέρας σε 
μιά από τις χρονικές περιόδους από ώρες 06.00-14,00 ή από 
14.00-22.00 ή 22,00-06.00 κατά το καλοκαίρι ή μία ώρα αρ¬ 
γότερα κατά τον χειμώνα. 

Καλοκαίρι θεωρείται η 1η Απριλίου μέχρι 31η Οκτωβρίου 
και χειμώνας από 1η Νοεμβρίου έως 31η Μαρτίου. 

2. Εργασία κατά το Σάββατο: 

Τα πληρώματα δεν θα εργάζονται τα Σάββατα. Αναγνωρί¬ 
ζεται όμως η υποχρέωσή τους να εργάζονται κατ' απόλυτη 
σειρά τα Σάββατα επί 7ωρον, εφ’ όσοντους ζητηθείτούτο κα¬ 
τά τη λήξη της εργασίας της προηγούμενης ημέρας, αμοιβό- 
μενα υπερωριακώς ως στο άρθρο 4 ορίζεται, μη δικαιούμε¬ 
νων αντιστοίχου ημέρας αναπαύσεως. 

3. Εργασία κατά Κυριάκός και Εορτάς: 

α) Αναγνωρίζεται επίσης ότι είναι υποχρέωση των πληρω¬ 
μάτων λόγω της φύσεωςτης εργασίας, να εργάζονται κατ’ α¬ 
πόλυτη σειρά τις Κυριακές και Εορτές επί 7ώρον, εφ’ όσον 
τους ζητηθείτούτο κατά τη λήξη της εργασίας της τελευταί¬ 
ας εργάσιμης ημέρας. Προς το σκοπό αυτό, κάθε εργαζόμε¬ 
νος υποχρεούται να εργάζεται κάθε δεύτερη Κυριακή, απο¬ 
κλεισμένης της επί δύο (2) συνεχείς Κυριακές απασχόληση. 
Για κάθε Κυριακή που εργάζεται πέραν της οριζόμενης κα¬ 
τωτέρω έξτρα αμοιβής, δικαιούται και μιά εργάσιμη ανάπαυ¬ 
ση (ρεπό) κατά την αμέσως επόμενη εβδομάδα. 

β) Στην περίπτωση που λόγω έκτακτης ανάγκης εργαζόμε¬ 
νος απασχοληθεί δύο συνεχείς Κυριακές, η απασχόλησή του 
κατά τη δεύτερη Κυριακή θεωρείται και αμοίβεται σαν υπε- 
ρωριακή. 


Επίσης στην περίπτωση που δεν δοθεί εργάσιμη ημέρα α¬ 
νάπαυσης (ρεπό) κατά τη διάρκεια της επομένης Κυριακής 
που εργάστηκε εβδομάδας ή απασχόληση κατά την τελευ¬ 
ταία εργάσιμη ημέρα θα αμοίβεται υπερωριακά. 

γ) Οι κατωτέρω αναφερόμενες εορτές είναι αργίες και οι 
εργαζόμενοι κατ' αυτές δικαιούνται έξτρα αμοιβής. 

1) Η ΐητου έτους, 2) Των Θεοφανείων 3) Καθαρά Δευτέρα 
4) Η 25η Μαρτίου 5) Η Μεγάλη Παρασκευή 6) Η Δευτέρα του 
Πάσχα 7) Του Αγίου Γεωργίου 8) Η 1 η Μαιου 9} Η εορτή της 
Αναλήψεως 10) Η 15η Αυγουστου 11) Η 14η Σεπτεμβρίου 12) 
Η 28η Οκτωβρίου 13) Του Ανίου Νικολάου 14) Η ημέρα των 
Χριστουγέννων 15) Η Δευτέρα ημέρατων Χριστουγέννων και 
16) Η αναγνωρισμένη ως ημέρα αργίας, τοπική του Ελληνι¬ 
κού λιμένος που ευρίσκεται το Ρυμουλκό. 

4) Υπερωριακή εργασία: 

α) Τα πληρώματα υποχρεούνται σε εκτέλεση υπερωριακή ς 
εργασίας αμοιβομένης σύμφωνα με το άρθρο 4. 

Ως υπερωριακή εργασία θεωρείται ο χρόνος εργασίας κα¬ 
τά μεν τις ημέρες από Δευτέρα έως Παρασκευή μετά τη λή¬ 
ξή της 8ώρης κανονικής εργασίας και κατά τις Κυριακές και 
Εορτές μετά τη λήξη της 7ωρης εργασίας, ενώ κατά τα Σάβ¬ 
βατα όλες οι ώρες εργασίας από 00.01 έως 24.00. 

β) Η υπερωριακή εργασία πλην εξαιρετικών περιπτώσεων 
δεν μπορεί να υπερβαίνει τις 4 ώρες ημερησίως. 

γ) Στην περίπτωση που η έναρξη και η λήξη εργασίας συ- 
μπέσει μεταξύ των ωρών 24,0005.00 θα καταβάλλονται σε 
κάθε μέλος του πληρώματος οδοιπορικά. 

δ) Επίσης σε έκτακτες περιπτώσεις, οι εργοδότες μπορούν 
να ζητήσουν την έναρξη της πρωινής βάρδιας την 05.00 τα δε 
πληρώματα δικαιούνται αναλόγου ενωρίτερον αποχώρησε - 
ως ή υπερωριακής αμοιβής γιο τις πλέον του κανονικού ω¬ 
ραρίου ώρες. 

Άρθρο4ον 

Υπολογισμός έξτρα αμοιβών και αμοιβών υπερωριών 
α) Δια 7ωρο εργασία στο λιμάνι ή στο ταξίδι κατά τις Κυ¬ 
ριακές και εορτές, καταβάλλεται έξτρα αμοιβή ίση με το 75% 
του 1 /25του βασικού μισθού, πις ημέρας υπολογιζόμενης α¬ 
πό 00.01 μέχρι 24.00. 

β) Η αποζημίωση για κάθε ώρα υπερωριακής εργασίας, ο¬ 
ρίζεται σε 1/173 του βασικού μισθού, προσαυξημένου κατά 
50% για τις ώρες υπερωριακής εργασίας από Δευτέρα έως 
Παρασκευή και κατά 100% (διπλή) για όλες τις ώρες εργα¬ 
σίας του Σαββάτου και για πέραν του 7ώρου ώρες υπερω- 
ριακής εργασίας των Κυριακών και Εορτών. 

γ) Για νυκτερινή εργασία από 22.00-06.00 το βασικό ωρο¬ 
μίσθιο θα προσαυξάνεται κατά 25%. 

δ) Σε περίπτωση που συμπίπτουν περισσότερες της μιάς 
προσαυξήσεις, θα υπολογίζονται χωριστά και αθροιστικά 
στο βασικό ημερομίσθιο ή ωρομίσθιο. 

ε) Κατά το χρόνο ισχύος της παρούσηςΣ.Σ. για τον υπολο¬ 
γισμό μόνο της αμοιβής της υπερωριακής απασχόλησης και 
έξτρα αμοιβής, δεν λογίζεται η ενσωμάτωση των πολυπτιών 
στο μισθό που έλαβε χώρα δυνάμει της Σ.Σ.Ε. (άρθρο 1)της 
14-3-1990. αλλά μόνον οι αυξήσεις επί του βασικού μισθού 
που έγιναν δυνάμει της ως άνω και των μεταγενεστέρων αυ¬ 
τής Συλλογικής Σύμβασης υπολογιζόμενες ως εάν η ως άνω 
ενσωμάτωση του επιδόματος των πολυετιών στο βασικό μι¬ 
σθό ουδέποτε είχε λάβει χώρα. 

Διευκρινίζεται ότι το σύνολο της αμοιβής των υπερωριών και 
έξτρα αμοιβών, υπολογίζεται στα δώρα και την αποζημίωση, 
σύμφωνα με τις εκάστοτε ισχύουσες Υπουργικές αποφάσεις. 

Άρθρο δον 

Έδρα-Βάοεις-Περιοχές Λιμένων 
α) Εδρα των Ελληνικών Ρυμουλκών δια την εφαρμογή των 
όρων της παρούσης Συλλογικής Σύμβασης, ορίζεται ο Πει¬ 
ραιάς και η Θεσσαλονίκη. 

β) Όλοι η εκτός περιοχής λιμένος Πειραιώς και Θεσσαλο¬ 
νίκης, θεωρούνται βάσεις. 

γ) Η περιοχή λιμένος Πειραιώς, ορίζεται σε ακτίνα 30 Ν/Μ 
από το Κεντρικό λιμένα με όλους τους εντός αυτής συμπερι¬ 
λαμβανομένους λιμένες, ακτές, εγκαταστάσειςκ.λ.π. Γ ιαόλα 
τα άλλα λιμάνια της χώρας, ορίζεται ως περιοχή του λιμένα 
της βάσεως ακτίνα 15 Ν/Μ. 

δ) Σε περίπτωση αλλαγής της βάσεως του Ρυμουλκού, το 
συνδεόμενο με την αλλαγή ταξίδι θεωρείται συνέχειατης ερ¬ 
γασίας του λιμένα. 

ε) Προκειμένου περί του λιμένος Πειραιώς, δια την μετα¬ 
φορά των πληρωμάτων μεταξύ αγκυροβολιού των Ρυμουλ¬ 
κών και της Κεντρικής αγοράς του λιμένος Πειραιώς προκυ¬ 
μαίας, οι ιδιοκτήτες των Ρυμουλκών, υποχρεούνται όπως 
διαθέτουν κατάλληλο πλωτό ή χερσαίο μέσο. 

Άρθρο 6ον 

Γ ενικές υποχρεώσεις πληρωμάτων 

α) Οι κυβερνήτες των Ρυμουλκών, έχουν υποχρέωση να κι¬ 
νούν τα Ρυμουλκά σύμφωνα και αποκλειστικά με τις εντολές 
που λαμβάνουν από την Διεύθυνση. Στα πλαίσια δε αυτών 
των εντολών να παίρνουν πρωτοβουλία για την όσο το δυνα¬ 
τόν καλύτερη εκτέλεση της εργασίας, έχουν την ευθύνη για 
την συντήρηση των σκαφών κατά τις ώρες της απραξίας γε 
νικά ασκούν εποπτεία επί του πληρώματος έχοντας βαρύ- 
νουσα γνώμη για την επιλογή. 

β) Η καλή συντήρηση του Μηχανοστασίου, είναι έργο του 
Προϊσταμένου αυτού κατά τα αναφερόμενα και σε συνεν- 
νοήση με τον Κυβερνήτη.Το προσωπικό της μηχανής, όταν 
του ζητηθεί από την πλοιοκτήτρια εταιρεία να κάνει και τον 
καθαρισμό των καζανιών, καθαρισμό των τούμπων ή καπνο¬ 
θαλάμων ή την επισκευή κυρίων μηχανών, ηλεκτρομηχανών, 
αντλιών, κομπρεσέρ κ.λ.π. ή το καθαρισμό ψυγείων ή δεξα¬ 
μενών, δικαιούνται ιδιαίτερη αμοιβή που καθορίζεται με κοι¬ 
νή συμφωνία. 

γ) Γ ενικά υποχρέωση όλου του πληρώματος είναι η σωστή 
εκτέλεση της εργασίας και η πρόθυμη εκτέλεση των εντολών 
της Διεύθυνσης για την κάλυψη των αναγκών των λιμένων ό¬ 
λο το 2'4ωρο για την εξυπηρέτηση έκτακτων αναγκών (παρο¬ 
χή βοηθείας-πυρκαίας κ.λ.π) και φυσικά πάντοτε σύμφωνα 
με τους όρους της παρούσης Συλλογικής Συμβάσεως. 

δ) Δεν υπάρχει ευθύνη του Κυβερνήτη για την ασφάλεια 
του Ρυμουλκού μετά τη λήξη εργασίας, αφού φυσικά δεν πα¬ 
ραλείψει να δέσει αυτό καλά και να λάβει όλα τα απαιτούμε- 
να μέτρα για την ασφάλεια του. Στα Ρυμουλκά με βάρδιες οι 
ευθύνες για την καλή συντήρηση τόσο του σκάφους όσο και 
της μηχανής, δεν είναι κοινές για τους υπεύθυνους όλωντων 
βαρδιών. 

ε) Στη περίπτωση απρόβλεπτου ακινητοποιήσης Ρυμουλ¬ 
κού λόγω ζημίας ή άλλης αιτίαςή λόγω ανάγκης κίνησης άλ¬ 
λων ρυμουλκών από τα προγραμματισμένα, οι ιδιοκτήτες 
μπορούν να ζητήσουν και τα πληρώματα πρέπει να δεχτούν 
να μετατεθούν από Ρυμουλκό σε Ρυμουλκό της ιδίας εται¬ 
ρείας, χωρίς να θίγονται τα μέχρι μεταθέσεως δικαιωμάτά 
των ώστε σε κάθε περίπτωση να εξασφαλίζεται η καλύτερη 
δυνατή εξυπηρέτηση της εργασίας. Οι εν λόγω μεταβολές 
πρέπει να νομιμοποιούνται το ταχύτερο. 

Άρθρο 7ον 
Δώρα εορτών 

Οι εργαζόμενοι στα Ρυμουλκά θα περνούν τα καθοριζόμε¬ 
να από τις Υπουργικές αποφάσεις δώρα για τις εορτές των 
Χριστουγέννων, Νέου Έτους και Πάσχα. 

Άρθρο 8ον 
Αδειες 

α) Τα πληρώματα των Ρυμουλκών δικαιούνται από την 1η 
Ιανουάριου 1986 και στο εξής, άδεια ίση με τέσσερες ημέρες 
και είκοσι πέντε εκατοστά ( 4 , 25 ) της ημέρας για κάθε μήνα υ¬ 
πηρεσίας δηλαδή πενήντα μία (51) ημέρες το χρόνο συνυπο¬ 
λογισμένων Σαββάτων, Κυριακών και Αργιών. 


β) Οι άδειες θα δίδονται κατάτην κρίση των εργοδοτών και 
ανάλογα με τις ανάγκες της εργασίας. 

γ) Γ ενικά απαγορεύεται η μη χορήγηση ετήσιας άδειας έ¬ 
ναντι καταβολής χρηματικής αποζημίωσης. Σε έκτακτες ό¬ 
μως περιπτώσεις που για οποιοδήποτε λόγο ο εργαζόμενος 
δεν έλαβε την ετήσια αδειάτου θα καταβάλλεται σ'αυτόν ο α¬ 
νάλογος μισθός του χρόνου αδείας. Για κάθε αυθαίρετες α¬ 
πουσίες θα εφαρμόζονται οι διατάξεις του άρθρου 65 του 
ΚΙΝΔ. 

Άρθρο 9ον 

Προσλήψεις-Ιδιότητα Πληρωμάτων- Εφαρμοστέα 

Νομοθεσία. 

Ολα τα πληρώματα των Ρυμουλκών είναι ναυτικοί και υπό- 
κεινται στις διατάξεις του ΚΙΝΔ. 

Συμφωνείται δε ότι η προβλεπόμενη από το ΚΙΝΔ αποζη¬ 
μίωση λόγω απαλύσεως του ναυτικού, καταβάλλεται και 
στους Κυβερνήτες των Ρυμουλκών και ότι κανείς νέος δεν θα 
ναυτολογείται στα Ρυμουλκά εαν δεν είναι εφοδιασμένος με 
ναυτικό φυλλάδιο. 

Αρθρο ΙΟον 

Εισφοραί υπέρ Ασφαλιστικών Ταμείων κ.λ.π 
- Εξόφληση Αποδοχών 

α) Οι εισφορές υπέρ των ασφαλιστικών ταμείων των εργα¬ 
ζομένων (ΝΑΤ - ΙΚΑ κ.λ.π), θα βαρύνουν τον εργοδότη και τον 
εργαζόμενο κατά την νόμιμη αναλογία. 

β) Συμφωνείται ότι κατόπιν επιθυμίας των εργαζομένων οι 
εισφορές υπέρ της επαγγελματικής οργάνωνσης αυτών και 
του Κεφαλαίου Αλληλοασφαλίσεώς τους, θα παρακρατού- 
νται από τις παροχές και θα αποδίδονται ανάλογα από τους 
εργοδότες. 

γ) Σε περίπτωση ασθένειας ή εργατικό ατύχημα για τους α¬ 
σφαλισμένους από το ΝΑΤ εφαρμόζεται ο ΚΙΝΔ και γενικά η 
ναυτική νομοθεσία. Για τους ασφαλισμένους στο ΙΚΑ εφαρ¬ 
μόζεται η εργατική νομοθεσία. Ο μισθός ασθένειας ή ατυχή¬ 
ματος ορίζεται στο επόμενο άρθρο. 

δ) Οι απολυόμενοι της εργασίας για κάθε διαφορά θα διέ- 
πονται από την εκάστοτε ισχύουσα Συλλογική Σύμβαση, νό¬ 
μους και διατάγματα. 

ε) Οι αποδοχές των πληρωμάτων και οι υπερωρίες θα εκ¬ 
καθαρίζονται και θα εξοφλούνται κάθε Ιδνθήμερον. 

Αρθρο 11ον 
Μισθός Ασθένειας 

α) Ο μισθός των πληρωμάτων σε περίπτωση ασθένειας ο¬ 
ρίζεται σε ποσοστό ογδοντά πέντε τοις εκατό (85%) του βα¬ 
σικού μισθού. 

β) Σε περίπτωση ατυχήματος ή χειρουργικής επέμβασης 
θα καταβάλλεται ολόκληρος ο βασικός μισθός. 

γ) Σε περίπτωση νοσηλείας εκτός Νοσοκομείου ή Κλινικής, 
πλέον του οριζομένου στις παραπάνω παραγράφους άκαι 
β'μισθού, θα καταβάλλεται και αντίτιμο τροφής σε δραχμές 
οκτακόσιες εξήντα τέσσερεις (864) την ημέρα. 

Αρθρο 12 ον 
Ταξίδια Εσωτερικού 

α) Αναγνωρίζεται υποχρέωση των πληρωμάτων των Ρυ¬ 
μουλκών να συμμετέχουν σε εκτέλεση ταξιδίων στο εσωτερι¬ 
κό για ρυμουλκήσεις ή ναυαγωσοστικές εργασίες με την 
προβλεπόμενη σύνθεση λιμένος. 

Κατά τη διάρκεια των ταξιδίων τα πληρώματα θα παίρνουν 
πέραντου βασικού μισθού, ειδικό επίδομα ταξιδιού εσωτερι¬ 
κού που θα υπολογίζεται στα 7/8 του 1/173 των βασικών μι¬ 
σθών για κάθε ώρα ταξιδιού απάτην ώρα αναχωρήσεωςτου 
Ρυμουλκού από τον Πειραιά ή το λιμάνι της βάσης του και μέ¬ 
χρι επιστροφής εις αυτό, ως και τροφοδοσίας εκ δραχμώνχι- 
λίων διακοσίων τριάντα δύο (1.232) την ημέρα κατ’ άτομο ή 
σε είδος κατάτην κρίση του ιδιοκτήτη και ανάλογα με την ερ¬ 
γασία. 

Διευκρινίζεται ότι δια ώρες αναμονής του Ρυμουλκού σε λι¬ 
μάνι το εν λόγω ειδικό επίδομα μειώνεται στα 7/16 του 1/173 
των βασικών μισθών για κάθε ώρα αναμονής. 

β) Το ειδικά επίδοματαξιδίου υπολογίζεται επιτων βασικών 
αποδοχών και είνα σταθερό μη υποκείμενοειςπροσαυξήσεις 
λόγω Σαββάτου και Κυριακές εξαιρετέων ή άλλων λόγων. 

γ) Σε περίπτωση συμφωνίας ταξιδιού στο εξωτερικό, αυτή 
θα καθορίζει και την αμοιβή που ασφαλώς θα είναι μεγαλύ¬ 
τερη απο τα παραπάνω οριζόμενα. 

Άρθρο 13ον 

Όροι εργασίας και έξτρα αμοιβές πληρωμάτων βάσεων 
α) Τα πληρώματα των Ρυμουλκών τα εργαζόμενα στις βά¬ 
σεις (όπως αυτές ορίζονται στο άρθρο 5 της παρούσης) εάν 
η εταιρεία στη βάση που εργάζεται έχει ένα μόνο Ρυμουλκό 
χωρίς βάρδιες έχουν υποχρέωση να διατηρούν επαφή με αυ¬ 
τό μετά τη λήξη της κανονικής ημερήσιας εργασίας και να ε¬ 
πανέρχονται όποτετους ζητηθεί για την εξυπηρέτηση των α¬ 
ναγκών και του σκοπού των Ρυμουλκών. 

β) Οι κατά τα ανωτέρω απασχολούμενοι δικαιούνται πέραν 
του βασικού μισθού του άρθρου I και κατ'αποκοπή αμοιβή ί¬ 
ση με το 1 00% αυτού ως και τροφοδοσίας πεντακόσιες σα¬ 
ράντα έξι (546) δραχμές την ημέρα για του Καπετάνιους και 
Μηχανικούς και σε πεντακόσιες εβδομήντα δύο (572) δραχ¬ 
μές αντίστοιχα για τα υπόλοιπα μέλητου πληρώματος κατ ά¬ 
τομο. 

γ) Διευκρινίζεται ότι η αμοιβή αυτή δεν είναι εκτός έδρας ε¬ 
πίδομα, αλλά κατ’ αποκοπή αμοιβή για υπερωριακή εργασία, 
εργασία κατά Σάββατα, Κυριακές, αργίες και νυκτερινή ως 
και κάθε άλλη έξτρα αμοιβή προβλεπομένη από τη παρούσα 
Συλλογική Σύμβαση. 

Αυτονόητο είναι ότι οτόπος καταγωγής του ναυτικού ή ο λι- 
μήν νηολογίου του Ρυμουλκού δεν έχουν καμία επίδραση για 
την καταβολή της παραπάνω κατ’αποκοπή αμοιβής. 

δ) Σε περίπτωση που σε βάση υπάρχουν περισσότερα από 
ένα (1) Ρυμουλκό της ιδίας εταιρείας ή πλοιοκτησίας παρέ¬ 
χεται η δυνατότητα στον εργοδότη να μην αποδεχθεί την κα¬ 
τά το ανωτέρω κατ’ αποκοπή ρύθμιση των έξτρα αμοιβών, υ¬ 
πό τον όρο όμως ότι θα εφαρμόζονται όλοι οι όροι εργασίας 
και αμοιβών που περιέχονται στην παρούσα Συλλογική Σύμ¬ 
βαση και ισχύουν για την έδρα των Ελληνικών Ρυμουλκών. 

ε) Διευκρινίζεται ότι τα Ρυμουλκά που απασχολούνται απο¬ 
κλειστικά σε έργα (κατασκευές λιμένων - προσχώσεις, μώλοι 
κ.λ.π) και απαιτείται αυξημένο ωράριο εργασίας αμοίβονται 
με διπλό μισθό και οι ώρες της καθημερινής εργασίας ορίζο¬ 
νται σε δέκα (10) κατά τις εργασίμους ημέρες. Οι πέραν αυ¬ 
τών καθώς τα ΣΑΒΒΑΤΑ - ΚΥΡΙΑΚΕΣ θα αμοίβονται όπως αυ¬ 
τά ισχύουν για τις έδρες. 

Άρθρο14ον 

Συμφωνείται ανεπιφύλακτα ότι παρέχεται η δυνατότητα 
στους ιδιοκτήτες των Ρυμουλκών, ειδικά για την περιοχή λι- 
μένος Πειραιώς και προς καλύτερη εξυπηρέτηση των εργα¬ 
ζομένων και της εργασίας, να απασχολούντο πληρώματα κα¬ 
τά τρόπο διαφορετικό του προπεριγραφομένουτου άρθρου 
3 της παρούσης Συλλογικής Σύμβασης, οι όροιτου οποίου α- 
ναφέρονται κατωτέρω: 

α) Απασχόληση επι δώδεκα (12) συνέχεια ώρες κατά τις ερ¬ 
γάσιμες ημέρες, ανάπαυση κατά τις επόμενες τριάντα έξη 
(36) ώρες, χωρίς η πέρα του προβλεπομένου και καθοριζό¬ 
μενου συμβατικά δια της Συλλογικής Σύμβασης ημερήσιου 
ωραρίου εργασία να θεωρείται υπερεργασία ή υπερωρία α¬ 
πό τον εργαζόμενο, με την αντίστοιχη υποχρέωση των εργο¬ 
δοτών να μην απαιτούν τις υπολοιπόμενες για την συμπλή¬ 
ρωση της εβδομαδιαίας απασχόλησης ώρες εργασίας. 

β) Η πέραν του 12ωρου απασχόληση των πληρωμάτων εί¬ 
ναι υπερωριακή εργασία και αμοίβεται με το 1/173 των βασι¬ 
κών μισθών της Σ.Σ., προσαυξημένου κατά 50% για κάθε ώ¬ 
ρα απασχόλησης πέραντου 12ώρου. 


γ) Κατά τις Κυριακές και εορτές θα απασχολούνται με α¬ 
πόλυτη σειρά επι 7ωρον με έξτρα αμοιβή που Θα υπολογίζε¬ 
ται στο ένα και εβδομήντα πέντε (1.75) των 1/25των βασικών 
μισθώντης Σ.Σ. για κάθε Κυριακή ή εορτή που θα εργασθούν 
χωρίς να υπάρχει απαίτηση αντίστοιχης επιπλέον ανάπαυ¬ 
σης. 

Η πέραντου 7ώρου απασχόληση κατά τις Κυριακές και ε¬ 
ορτές είναι υπερωρία και αμοίβεται με προσαύξηση του βα¬ 
σικού μισθού ωρομισθίου (1/173) κατά 100% για τις επόμενες 
πλέον 25% για τις νυχτερινές ώρες (22.00 06.00). 

Η Κυριακή ή αργία στην περίπτωση των εργαζομένων 12 - 
36 θα υπολογίζεται από 06.00 - 06.00 της επομένης. 

δ) Ώρα έναρξης εργασίας ορίζεται η αναφερομένη στο άρ¬ 
θρο 3 της παρούσης με υποχρέωση των πληρωμάτων να 
προσφέρουν κατά απόλυτη σειρά και νυχτερινή εργασία από 
18.00-06.00 υποτις ίδιες προϋποθέσεις (12) εργασία (36) α¬ 
νάπαυση ή 18.00 - 01.00 κατά τις Κυριακές και εορτές. Εάν η 
εργασία συνεχισθεί και μετά τη λήξη νυχτε-ρινής βάρδιας κα¬ 
ταβάλλεται υπερωρία για τις επι πλέον ώρες απασχόλησης 
που υπολογίζεται κατά περίπτωση ως ανωτέρω. 

ε) Σε εξαιρετικές περιπτώσεις που τα πληρώματα θα απαι¬ 
τηθεί να επανέλθουν να εργασθούν κατά την ημέρα που συ- 
μπεριλαμβάνεται στο 36ώρο της ανάπαυσης και εφ’ όσον το 
επιθυμούν και συμφωνούν, θα απασχολούνται τουλάχιστον 
επί 7ώρο αμοιβόμενοι υπερωριακώς για κάθε ώρα με το 
1/173 του βασικού μισθού, με τις ανάλογες κατά περίπτωση 
προσαυξήσεις. 

στ) Φυσικά και στην περίπτωση που τα πληροί ματα θα απα¬ 
σχολούνται με το ανωτέρω σύστημα, θα εφαρμόζονται όλοι 
οι άλλοι οροί της παρούσας Σ.Σ. που δεν προβλέπεται ειδική 
ρύθμιση απότο παρόν άρθρο και η αλλαγή συστήματος ερ¬ 
γασίας θα είναι δυνατή μόνο στην αρχή κάθε εβδομάδος. 

Αρθρο 15ον 

Χαρακτηρισμός του ναυτικού επαγγέλματος 

Συμφωνείται ο χαρακτηρισμός του ναυτικού επαγγέλμα¬ 
τος ως βαρέως και ανθυγιεινού και υποτην προϋπόθεση ότι 
το ειδικό επίδομα που συνεφωνήθει και αναφέρεται στο άρ¬ 
θρο 2 παραγρ. 3 της παρούσης θα συνοδεύσει τον ως άνω 
χαρακτηρισμό εάντούτο χορηγηθεί και στα πληρώματα των 
ποντοπόρων πλοίων. 

Αρθρο16ον 
Τελικές διατάξεις 

α) Οι παραβάτες της παρούσης Συλλογικής Σύμβασης θα 
διώκονται κατά τις διατάξεις του Α.Ν. 3276/44 “ Περί Συλλο¬ 
γικών Συμβάσεων στη ναυτική εργασία " όπως αυτός ισχύει 
σήμερα. 

β) Η παρούσα Συλλογική Σύμβαση θα ισχύει από 1ης Ια¬ 
νουάριου 1998 και θα λήγει την 31 η Δεκεμβρίου 1998, θα ε¬ 
ξακολουθήσει δε να ισχύει για ένα ακόμη χρόνο εάν δεν κα¬ 
ταγγελθεί είτε από την Ένωση Πλοιοκτητών Ρυμουλκών και 
Ναυαγοσωστικών Πλοίων, είτε από την Πανελλή νια Ένωση 
Πληρωμάτων Ρυμουλκών και Ναυαγοσωστικών. 

Η καταγγελία πρέπει να γίνει 3 μήνες προ της λήξεως της 
ώστε να υπάρχει χρόνος συνεννοήσεων. 

Η παρούσα Συλλογική Σύμβαση συνετάγει σετρία (3) αντί¬ 
τυπα και υπεγράφει ως κατωτέρω, έλαβε δε καθένας από 
τους Συμβαλλόμενους ένα αντίτυπο το δε τρίτο θα υποβλη¬ 
θεί στο Υ.Ε.Ν. προς κύρωση. 

